open-index/open-wikipedia-markdown huggingface dataset:
மஞ்சிவாடு

***மஞ்சிவாடு*** ( transl. நல்லவன்) என்பது 1973 ஆம் ஆண்டு வெளிவந்த இந்தியா தெலுங்கு மொழி திரைப்படமாகும். இந்தத் திரைப்படத்தை வீனஸ் காம்பைன்ஸ் பதாகையின் கீழ் டி. கோவிந்தராஜன் தயாரித்தார். வி.மதுசூதன் ராவ் இயக்கியுள்ளார். இதில் அக்கினேனி நாகேஸ்வர ராவ், வனிஸ்ரி, காஞ்சனா ஆகியோர் நடித்திருந்தனர். கே.வி.மகாதேவன் இசையமைத்துள்ளனர். இந்த படம் கன்னட திரைப்படமான *பாலு பெலகித்து* (1970) இன் மறு ஆக்கம் ஆகும், இது இந்தியில் *ஹம்ஷக்கல்* (1974) என்றும், தமிழில் *[[ஊருக்கு உழைப்பவன்]]* (1976) என்றும் மறு ஆக்கம் செய்யப்பட்டது.

## நடிகர்கள்
* ஆனந்த் & சத்யமாக அக்கினேனி நாகேஸ்வர ராவ் (இரட்டை வேடம்)
* சந்திராவாக வனிஸ்ரி
* லலிதாவாக காஞ்சனா
* ராஜுவாக சத்யநாராயணா
* சக்ரமாக ராஜா பாபு
* பங்கரம் சேமாக பத்மநாபம்
* ஹோட்டல் மேலாளராக மடா
* பாலகிருஷ்ணா
* சகுபாயாக ராம பிரபா
* குத்தாட்டப் பாடல் ஹலாம்
* ராணி வேடத்தில் குழந்தை சுமதி

## குழு
* **கலை** : எஸ்.கிருஷ்ண ராவ்
* **நடனவடிவமைப்பு:** ஹீரலால், சுந்தரம்
* **உரையாடல்கள்** : ஆச்சார்யா ஆத்ரேயா
* **பாடல்** : சி.நாராயண ரெட்டி, ஆச்சார்ய ஆத்ரேயா, தசரதி
* **பின்னணி** : கந்தசலா, பி.சுஷீலா, எம்.ராமராவ்
* **இசை** : கே.வி.மகாதேவன்
* **கதை** : பி.கிருஷ்ணன்
* **படத்தொகுப்பு** : கே.சத்யம்
* **ஒளிப்பதிவு** : பி.எஸ்.செல்வராஜ்
* **தயாரிப்பாளர்** : டி.கோவிந்தராஜன்
* **திரைக்கதை - இயக்குநர்** : வி.மதுசூதன் ராவ்
* **பேனர்** : வீனஸ் இணைகிறது
* **வெளியீட்டு தேதி** : 11 அக்டோபர் 1973

## ஒலிப்பதிவு
கே. வி. மகாதேவன் இசையமைத்திருந்தார். அனைத்து பாடல்களும் புகழ் பெற்றவை. ஆடியோ நிறுவனத்தில் இசை வெளியிடப்பட்டது.

## குறிப்புகள்


பகுப்பு:கே. வி. மகாதேவன் இசையமைத்த திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:1973 தெலுங்குத் திரைப்படங்கள்
அழகு (1984 திரைப்படம்)

**அழகு** (*Azhagu*)  என்பது 1984 ஆம் ஆண்டில் வெளிவந்த இந்தியத் தமிழ்த் திரைப்படம் ஆகும். இப்படத்தை கே விஜயன் இயக்கினார். ஏ. சுந்தரத்தின் சேசாயி பிலிம்ஸ் நிறுவனம் தயாரித்தது. இப்படத்தில் சரத் பாபு மற்றும் சுமதி ஆகியோர் முக்கிய வேடங்களில் நடித்தனர். இப்படத்திற்கு ஜி. கே. வெங்கடேஷ் இசையமைத்திருந்தார்.

## நடிகர்கள்
* சரத் பாபு
* சுமதி
* சாவித்திரி
* குழந்தை குமார்

## ஒலிப்பதிவு
ஒலிப்பதிவு ஜி.கே.வெங்கடேஷ் இசையமைத்தார்.

* "தேவி வந்தாள்" - எஸ்.பி.பி., எஸ்.ஜானகி
* "மௌனமுள்ள மயக்கம்" - பி ஜெயச்சந்திரன், எஸ் ஜானகி
* "அழகென்னு" - பி சுசீலா

## மேற்கோள்கள்

## வெளி இணைப்புகள்
*
பகுப்பு:1984 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பொன்னழகி

**பொன்னழகி** 1981 ஆம் ஆண்டு வெளிவந்த தமிழ்த் திரைப்படமாகும். எம். ஆர். ஆர். கிரியேசன்சு தயாரித்த இப்படத்தை புதுவயல் ஓ. முத்து எழுதி இயக்கியிருந்தார். இத்திரைப்படத்தில் ஏ. கே. ராஜேந்திரன், சிலோன் நம்பியார், சுமதி, ஸ்ரீ காமு ஆகியோர் முக்கிய வேடங்களிலும், உசிலைமணி, கல்லாப்பெட்டி சிங்காரம், வெள்ளை சுப்பையா ஆகியோர் துணைக் கதாபாத்திரத்திலும் நடித்திருந்தனர்.

## கதை
செல்வி, தங்கம், பொன்னழகி என்ற பெண்களைப் பற்றியும், அவர்களின் வாழ்வில் நிகழந்த சம்பவங்களை அடிப்படையாகக் கொண்டும் கதை எழுதப்பட்டுள்ளது.

## நடிகர்கள்
* ஏ. கே. ராஜேந்திரன்
* சிலோன் நம்பியார்
* ஜெய்விஜய்
* சுமதி
* ஜமிலா மாலிக்
* காமு
* நளினி
* ஜெயா
* வி. எஸ். ராகவன்
* கல்லாப்பெட்டி சிங்காரம்
* ஜெஸ்டின்
* உசிலைமணி
* வெள்ளை சுப்பையா
* ஆல்ரவுண்ட் சந்தானம்
* சேகர்
* பவுல் அந்தோனி
* சுரேஷ்
* வாசுதேவன்
* முத்துராமன்
* பாலகிருஷ்ணன்
* கோவிந்தன்

## படக்குழு
* படத்தொகுப்பு - அருணாசலம்
* ஒளிப்பதிவு - என். ஏ. தாரா
* இசை - சங்கர் கணேஷ்
* இணை இயக்குநர் - பி. கோசுதா
* இயக்கம் - ஓ. முத்து
* ஒப்பனை - பவுன்ராஜ்
* ஆடை அலங்காரம் - சுரேஷ்
* சிகை அலங்காரம் - கோபால்
* நடனம் - முருகப்பா
* சண்டைப் பயிற்சி - செல்வமணி
* ஒளிப்பதிவு உதவி - ராஜூ முருகன்
* இயக்குநர் உதவி - ராஜா

## இசை
இத்திரைப்படத்திற்கு சங்கர் கணேஷ் இசையமைத்தனர். இத்திரைப்படத்திற்கு கவியரசு கண்ணதாசன். பூங்குயிலன் ஆகியோர் பாடல்களை எழுதியுள்ளனர். பாடல்களை மலேசியா வாசுதேவன், வாணி ஜெயராம் , எஸ். பி. சைலஜா ஆகியோர் பாடியிருந்தனர்.

## மேற்கோள்கள்
 

பகுப்பு:1981 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
செவ்வாலி

**செவ்வாலி** [Black redstart (*Phoenicurus ochruros*)] என்பது பீனிகியூரசு பேரினத்தைச் சேர்ந்த, சிட்டுக்குருவியின் அளவுடைய ஒரு குருவியாகும். இப்பேரினத்தில் இது ஒன்று மட்டுமே தமிழ்நாட்டிற்கு அரிதாக வலசை வருகின்றது

## கள இயல்புகளும் உடலமைப்பும்

### கள இயல்புகள்
இது தன் வாலை விடவிடென உதறுவது போல் ஆட்டிக்கொண்டே இருக்கும்; அவ்வப்போது உடலின் முன்பாகத்தைத் தாழ்த்திய வண்ணம் இருக்கும்.

### உடலமைப்பு
நீளம் 15&nbsp;cm. அலகும் கால்களும் கருமை.

ஆண். தலையும் முன்னுடலும் கருப்பு நிறம், இடுப்பும் வயிறும் வாலும் கிச்சிலிச் செம்பழுப்பு நிறத்திலும் இருக்கும்.

பெண். ஆணில் கருமையாக இருக்கும் பகுதிகள் பெண்ணில் பழுப்பு நிறத்திலிருக்கும். உடலின் பின்பாகமும் அடியும் வெளிர் செம்மஞ்சள்.

## மேற்கோள்கள்


பகுப்பு:தமிழ்நாட்டில் காணப்படும் பறவைகள்
பகுப்பு:ஐரோவாசியப் பறவைகள்
பகுப்பு:தெற்காசியப் பறவைகள்
பகுப்பு:மேற்கு ஆசியப் பறவைகள்
இராஜா இராஜவர்மா வல்லிய கோயி தம்புரான்

[வலது|thumb|239x239px| இராஜா இராஜவர்மா வல்லிய கோயி தம்புரான் [சங்கனாச்சேரி இலட்சுமிபுரம் அரண்மனை]]
**இராஜா இராஜவர்மா வல்லிய கோயி தம்புரான்** (*Raja Raja Varma Koil Thampuran*) (மலையாளம்: രാജ രാജ വർമ്മ കോയിത്തമ്പുരാൻ) மலையாள மொழி கவிஞரும், இந்திய மாநிலமான கேரளாவைச் சேர்ந்த மொழிபெயர்ப்பாளருமான இவர் ஆங்கிலத்திலும், சமசுகிருத மொழியிலும் எழுதுவதில் தேர்ச்சியைக் கொண்டிருந்தார். இவர் சங்கனாச்சேரியின் நீராழி அரண்மனையில் பிறந்தார். மேலும்,முந்தைய பரப்பநாடு (பரப்பனங்காடி, பேப்பூர் இராச்சியம்), மலபார் அரச குடும்பத்தின் உறுப்பினராக இருந்தார்.

## வாழ்க்கை
[வலது|thumb|200x200px| தனது மகன் [சுவாதித் திருநாள் ராம வர்மா|சுவாதித் திருநாளுடன் இராஜா இராஜவர்மா ]]
சங்கனாச்சேரியில் நீராழிக்கெட்டுக் கொட்டாரம் என்று அழைக்கபட்ட நீராழி அரண்மனையில் பிறந்தார். கௌரி லட்சுமி பாய் என்ற திருவிதாங்கூர் இளவரசியை மணந்தார். இதன் மூலம் இவர்களுக்கு ஒரு மகளும் இரண்டு மகன்களும் இருந்தனர். இவரின் மகள் மகாராணி கௌரி இருக்மிணி பாயி 1809இல் பிறந்தார். இவரது மூத்த மகன், பிரபலமான சுவாதித் திருநாள், 1813 ஏப்ரல் 16 அன்று பிறந்தார். சுவாதி திருநாள் ஒரு இசைக்கலைஞராகவும் கலைஞராகவும் மாறி 1829 முதல் 1846 வரை சுதந்திரமாக ஆட்சி செய்தார். 1814இல் உத்திரம் திருநாள் என்ற மகன் பிறந்தார். இவர் 1846 முதல் 1860 வரை ஆட்சி செய்தார். உத்திரம் திருநாள் பிறந்தவுடன் இவரின் மனைவி 1815இல் இறந்தார்.

## இலட்சுமிபுரம் அரண்மனை
கௌரி இலட்சுமி பாயி தனது ஆட்சிக் காலத்தில் தனது கணவர் மற்றும் அவரது குடும்ப உறுப்பினர்களுக்காக சங்கனாச்சேரியில் இலட்சுமிபுரம் அரண்மனையைக் கட்டினார்.

## மேற்கோள்கள்

பகுப்பு:மலையாள எழுத்தாளர்கள்
ஆர். கே. (நடிகர்)

**ஆர். கே** (ராதாகிருஷ்ணன் சிதம்பரம்) என்பவர்  இந்திய ஒன்றியம், தமிழ்நாட்டின் ஒரு நடிகர் ஆவார். இவர் திரைப்படத்துறையில் நுழைவதற்கு முன்பு ஒரு முக்கிய தொழிலதிபராக இருந்தார், "வெல்கம் சிட்டி" என்ற மணை வணிக நிறுவனத்தை நடத்திவந்தார்.

## தொழில்
*வில்லு பாட்டுக்காரன்* (1992), *பொய்* (2006), *தூண்டில்* (2008) போன்ற படங்களில் சிறிய வேடங்களில் நடித்த இவர் பிறகு, *சிந்தாமணி கொல கேஸ்* என்ற மலையாளத் திரைப்படத்தின் மறுஆக்கமான எல்லாம் *அவன் செயல்* (2008) படத்தில் முன்னணி நடிகராக அறிமுகமானார். இந்த படம் விமர்சகர்களிடமிருந்து கலவையான விமர்சனங்களைப் பெற்று,  சராசரி வசூலையும் ஈட்டியது. வணிகரீதியாக சிறப்பாக வெற்றிபெறாத *அழகர் மலை* (2009), *என் வழி தனி வழி* (2014), *வைகை எக்ஸ்பிரஸ்* (2017) போன்ற படங்களில் இவர் முக்கிய கதாபாத்திரங்களில் நடித்தார், இடையில் இவர்  *அவன் இவன்* (2011), *பாயும் புலி* (2015) போன்ற படங்களில் எதிர்மறையான பாத்திரங்களில் நடித்தார்.

## திரைப்படவியல்

## குறிப்புகள்

பகுப்பு:1959 பிறப்புகள்
பகுப்பு:தமிழ்நாட்டு நடிகர்கள்
பகுப்பு:சிவகங்கை மாவட்ட மக்கள்
பகுப்பு:வாழும் மக்கள்
பகுப்பு:தமிழ் நடிகர்கள்
பகுப்பு:தமிழ்த் திரைப்பட நடிகர்கள்
தோட்டக்காட்டு மாதவி அம்மா

**தோட்டக்காட்டு மாதவி அம்மா** (*Thottakkattu Madhavi Amma*) இந்தியாவின் கேரள மாநிலத்தைச் சேர்ந்த ஓர் அரசியல்வாதியாவார். பிரித்தானிய இந்தியாவின் கொச்சியில் முதலாவது மன்னர் அரசின் சட்டமன்றத்தை உருவாக்கிய உறுப்பினர்களில் இவர் முக்கியமானவராவார். கொச்சின் திவான் பெசுகர் மற்றும் கவிஞர் தோட்டக்காட்டு  இக்காவம்மா தம்பதியினருக்கு தோட்டக்காட்டு மாதவி அம்மா மகளாகப் பிறந்தார்,  இந்தியாவில் சட்டமன்றத்திற்காக தேர்ந்தெடுக்கப்பட்ட முதல் பெண் உறுப்பினர் தோட்டக்காட்டு மாதவி அம்மா என்ற சிறப்பு இவருக்கு உண்டு.  சமூக சீர்திருத்தவாதியான மன்னத்து பத்மநாபனை இவர் திருமணம் செய்து கொண்டார். 

## குடும்பம்
மாதவி அம்மாவுக்கு முதல் திருமணம் வல்லபனுன்னி எராடியுடன் நடந்தது. இந்த தம்பதியருக்கு நாராயண மேனன் மற்றும் வல்லபனுன்னி மேனன் என்ற இரண்டு மகன்கள் பிறந்தனர். திருமணத்திற்கு பின்னர் பத்து ஆண்டுகளுக்கு உட்பட்ட காலத்திலேயே எராடி காலமானார். பல ஆண்டுகள் தனியாக வாழ்ந்த  மாதவி அம்மா, நாயர் சமூகசேவை சங்கத்தின் நிறுவனரும் சமூக சீர்திருத்தவாதியுமான மன்னத்து பத்மநாபனை சந்தித்து திருமணம் செய்துகொண்டார். மன்னத்து பத்மநாபனுக்கும் இது மறுமணமாகும். இதன் பொருட்டு மாதவி அம்மா கொச்சியிலிருந்து திருவாங்கூருக்கு இடம்பெயர வேண்டியிருந்தது. கோட்டயம் மாவட்டத்தில் உள்ள பெருன்னாவின் அருகில் அமைந்துள்ள சங்கனாச்சேரிக்கு மாதவி அம்மா குடியேறினார். மூத்த மகன் நாராயண மேனன்  திருவிதாங்கூரில் ஆறுமன அம்மவீட்டைச் சேர்ந்த பவானி தங்கச்சியை மணந்து கொண்டார். வல்லபனுன்னி மேனனும் திருவிதாங்கூரிலேயே திருமணம் செய்து கொண்டு அலுவாவில் குடியேறினார்.

## மேற்கோள்கள்


பகுப்பு:இந்தியப் பெண் அரசியல்வாதிகள்
பகுப்பு:மலையாள எழுத்தாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:கேரளப் பெண் எழுத்தாளர்கள்
பகுப்பு:கேரள சட்டமன்ற பெண் உறுப்பினர்கள்
தமிழக அறிவியலாளர்களின் பட்டியல்

இது தமிழகத்தில் பிறந்த அல்லது தமிழகத்தைச் சேர்ந்த அறிவியலாளர்களின் பட்டியல்
[thumb| [ஆ. ப. ஜெ. அப்துல் கலாம்|ஆ, ப. ஜெ. அப்துல் கலாம்]]

* தாமசு எசு. அனந்தராமன்
* கைலாசவடிவு சிவன்
* மயில்சாமி அண்ணாதுரை
* ராகவன் அருணாச்சலம்
* சுப்பிரமணியன் சந்திரசேகர்
* இராஜகோபாலன் சிதம்பரம்
* எலகு வி. எலகுப்பிள்ளை
* மிருதுபாஷினி கோவிந்தராஜன்
* ரவி கண்ணன்
* பூண்டி குமாரசாமி
* சி. மோகன்
* சிவதாணு பிள்ளை
* கோ. நா. இராமச்சந்திரன்
* வெங்கட்ராமன் ராமகிருஷ்ணன்
* ச. வெ. இராமன்
* ஷான் ரத்னம்
* ராமசாமி வெங்கடசாமி
* கணபதி தணிகைமோனி
* பி. எஸ். வீரராகவன்
* ராமானுஜ விஜயராகவன்
* ஆ, ப. ஜெ. அப்துல் கலாம்
* க. சீ. கிருட்டிணன்
* கோ. வா. உலோகநாதன்
* மகாதேவ சுப்பிரமணிய மணி
* இராமானுஜம் வரதராஜ பெருமாள்
* எம். பிச்சைமணி
* வெ. இராதாகிருஷ்ணன்
* விளையனூர் இராமச்சந்திரன்
* சீனிவாச இராமானுசன்
* சீர்காழி இரா. அரங்கநாதன்
* முகமது ரேலா
* வைத்தியநாதசுவாமி சந்தானம்
* டபிள்யூ செல்வமூர்த்தி
* சிவ ஐயாதுரை
* மான்கொம்பு சாம்பசிவன் சுவாமிநாதன்
* இராம. மா. வாசகம்
பகுப்பு:தமிழ் அறிவியலாளர்கள்
சுதா ராய்

**சுதா ராய்** (sudha Roy) (1914-1987) ஓர் இந்தியப் பொதுவுடைமைத் தொழிற்சங்கவாதியும் அரசியல்வாதியுமாவார். வங்காளத் தொழிலாளர் கட்சியான இந்தியாவின் போல்சுவிக்குக் கட்சியின் முக்கிய தலைவராக இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். வங்காள இடதுசாரிகளின் மிக முக்கியமான பெண் தலைவர்களில் ஒருவராக கருதப்படுகிறார்.

## இளமைப் பருவம்
1914 ஆம் ஆண்டு பரித்பூரில் ஒரு கயசுதா நில உரிமையாளர் குடும்பத்தில் பிறந்தார். மாணவப் பருவத்தில் தனது சகோதரர் சிசிர் ராய் என்பவரால் அறிமுகப்படுத்தப்பட்டு 1930-ஆம் ஆண்டு தொழிலாளர் இயக்கத்தில் சுதா ராய் சேர்ந்தார். 1933 ஆம் ஆண்டில் வங்காளத் தொழிலாளர் கட்சி நிறுவப்பட்டபோது, ​​தனது சகோதரருடன் சேர்ந்து, கட்சியின் முக்கிய தலைவரானார்.

## தொழிலாளர் அமைப்பாளர்
1932 மற்றும் 1958- ஆம் ஆண்டுகளுக்கிடையில் இவர் தெற்கு கொல்கத்தாவில் கமலா பெண்கள் பள்ளியில் கணித ஆசிரியராகப் பணியாற்றினார். அந்த நேரத்தில் சுதா நன்கு அறியப்பட்ட ஒரு தொழிலாளர் தலைவராக இருந்தார். கப்பல்துறை தொழிலாளர்களால் மரியாதைக்குரிய சகோதரி என்ற பொருள் தரும் பகின்ஜி" என்று அழைக்கப்பட்டார். தொழிற்சங்கப் பணிகளுக்காக தினமும் பிற்பகலில் கிடர்பூர் கப்பல்துறைக்கு சுதா வந்து செல்வார்.

## பெண்கள் இயக்கம்
அகில இந்திய மகளிர் மாநாட்டில் தீவிரமாக இருந்த ராய் 1943-ஆம் ஆண்டு பெண்கள் இயக்கத்தில் சேர்ந்தார். ராய் 1954 மற்றும் 1982-ஆம் ஆண்டுகளுக்கிடையில் இந்திய பெண்கள் தேசிய கூட்டமைப்பின் துணைத் தலைவராகப் பணியாற்றினார்.

## அரசியல் வாழ்க்கை
1951 ஆம் ஆண்டு இந்திய நாடாளுமன்றத்துக்கு நடந்த  பொதுத் தேர்தலில் (1951-1952) வங்காள தொழிலாளர் கட்சியின் ஒரே வேட்பாளராக சுதா ராய் போட்டியிட்டார். பராக்பூரில் மக்களவைத் தொகுதியில் போட்டியிட்ட இவர் 25,792 வாக்குகளைப் பெற்றார். இது தொகுதியின் மொத்த வாக்குகளில் 16.2% வாக்குகளாகும். 1954 ஆம் ஆண்டு ராய் சிறையில் அடைக்கப்பட்டார்.
1957 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் கோட்டை சட்டமன்றத் தொகுதியில் போட்டியிட்டார். 9.75% வாக்குகளைப் பெற்று நான்காவது இடத்தைப் பிடித்தார்.

## ஐக்கிய தொழிற்சங்க காங்கிரசில்
1958 ஆம் ஆண்டில் சுதா ராயின் தொழிற்சங்கமான டாக் மசுதூர் சங்கம் பிளவுக்கு ஆளானது. பிசுவநாத் துபேக்கு எதிராக சிசிர் ராய், சுதா ராய், புத்நாத்தே ஆகியோர் களமிறங்கினர். ராயின் குழு பெரும்பான்மை பிரிவை உருவாக்கியிருந்தாலும், பிளவுபட்ட தொழிற்சங்கத்தை கணிசமாக பலவீனப்படுத்தியது. சிசிர் ராய் 1960-ஆன்டு இறந்தார். சுதா ராய் அவருக்குப் பிறகு ஐக்கிய தொழிற்சங்க காங்கிரசின் பொதுச் செயலாளராக பதவி வகித்தார்.

## இந்திய பொதுவுடமைக் கட்சியில்
1965 ஆம் ஆண்டு நடைபெற்ற பிபிஐ கட்சி மாநாட்டில் சுதா ராய் பிபிஐ மற்றும் சிபிஐ ஆகிய கட்சிகளை இணைக்க அழைப்பு விடுத்தார்.
மாநாடு  இணைப்பை நிராகரித்தது. சுதா ராயும் அவரது ஆதரவாளர்களும் பிபிஐ-யை விட்டு இந்திய பொதுவுடைமைக் கட்சியில் சேர்ந்தனர். இந்திய பொதுவுடைமைக் கட்சிக்கு மாறிய பிறகு, சுதா அகில இந்திய தொழிற்சங்க காங்கிரசில் சேர்ந்தார்.

1969 மற்றும் 1973-ஆம் ஆண்டுகளுக்கிடையில் மாநில சமூக நல வாரியத்திற்கு சுதா ராய் தலைமை தாங்கினார்.
மகிலா சமசுகிருத சம்மேளனம் எனப்படும் பெண்கள் கலாச்சார மாநாட்டை நிறுவினார்.

சுதா ராய் 1987-ஆம் ஆண்டு இறந்தார்.

## குறிப்புகள்

பகுப்பு:1914 பிறப்புகள்
பகுப்பு:1987 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் அரசியல்வாதிகள்‎
பகுப்பு:இந்தியப் பொதுவுடைமைக் கட்சி அரசியல்வாதிகள்
டி. கல்பனா தேவி

**டி. கல்பனா தேவி** (*T. Kalpana devi*) என்பவர் ஆந்திர மாநிலத்தைச் சேர்ந்த மருத்துவரும் அரசியல்வாதியும் ஆவார். இவர் எட்டாவது மக்களவையின் உறுப்பினராகவும் இருந்துள்ளார்.

## ஆரம்பகால வாழ்க்கை

கல்பனா தேவி 1941ஆம் ஆண்டு சூலை 13ஆம் நாள் கிருஷ்ணா மாவட்டத்திலுள்ள பத்லபெனுமரு என்ற கிராமத்தில் சல்லசானி வீர இராகவைய்யா என்பவரின் மகளாகப் பிறந்தார். இவர் தன்னுடைய மருத்துவக் கல்வியினை வாரங்கலில் உள்ள காகத்தீய மருத்துவக் கல்லூரியில் பயின்றார்.

## தொழில்

கல்பனா தேவி தெலுங்கு தேசம் கட்சியில் சேர்வதற்கு முன்பு அனம்கொண்டாவிலுள்ள தனியார் மருத்துவமனையில் மருத்துவப் பயிற்சியாளராக இருந்தார். 1984 ஆம் ஆண்டு வாரங்கலில் நடந்த பொதுத் தேர்தலில் போட்டியிட்டு இந்திய தேசிய காங்கிரசு கட்சியில் போட்டியிட்ட கமலாவுதீன் அகமத் என்பவரை 8,456 வாக்குகள் வித்தியாசத்தில் வெற்றி பெற்று எட்டாவது மக்களவைக்குத் தேர்ந்தெடுக்கப்பட்டார். அதன் பிறகு, நடந்த பொதுத் தேர்தலில் இந்திய தேசிய காங்கிரசு கட்சியியின் இராம சகாயம் சுரேந்தர் ரெட்டி என்பவரிடம் போட்டியிட்டு தோற்றார்.

அதன் பிறகு, கல்பனா தேவி தெலுங்கு தேசம் கட்சியிலிருந்து விலகி இந்திய தேசியக் காங்கிரசு கட்சியில் இணைந்து 1998 , 1999ஆம் ஆண்டுகளில் நடைபெற்ற தேர்தல்களில் தெலுங்கு தேசியக் கட்சியின் சார்பில் போட்டியிட்ட அஸ்மீரா சந்துலால் மற்றும் பொதக்குந்தி வெங்கடேசுவரலு என்பவர்களுடன் போட்டியிட்டு முறையே 38.25% சதவீத வாக்குகளும், 44.74% சதவீத வாக்குகளையும் பெற்று தனது அரசியல் வாழ்வை நிலைநிறுத்திக் கொண்டார்.

## தனிப்பட்ட வாழ்க்கை
டி. நரசிம்மா ரெட்டி என்பவரை கல்பனா தேவி 10.07.1961 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவர் 29.05.2016 ஆம் ஆண்டு இயற்கை எய்தினார். இவருடைய இறுதி சடங்குகள் வாரங்கலில் நடத்தப்பட்டன.

## சான்றுகள்

பகுப்பு:1941 பிறப்புகள்
பகுப்பு:2016 இறப்புகள்
பகுப்பு:8வது மக்களவை உறுப்பினர்கள்
பகுப்பு:கிருஷ்ணா மாவட்ட மக்கள்
அருள்தாஸ்

**அருள்தாஸ்** என்பவர் இந்தியத் திரைப்பட நடிகர் மற்றும் ஒளிப்பதிவாளர் ஆவார். இவர் தமிழ் மொழி மற்றும் மலையாள மொழி படங்களில் துணை வேடங்களில் தோன்றியுள்ளார். நடிப்புத் துறையில் கவனம் செலுத்துவதற்கு முன்பு, பல படங்களுக்கு ஒளிப்பதிவாளராக பணியாற்றினார்.

## தொழில்
பள்ளி முடிந்ததும், அருள்தாஸ் திருமணங்களில் புகைப்படக் கலைஞராகப் பணியாற்றினார். தனக்கு அறிமுகமானவர்கள் மூலம், அவர் தமிழ்த் திரையுலகில் ஒரு முன்னேற்றத்தைப் பெற்றார். இயக்குநர் சுந்தர் சி யின் *[[அருணாச்சலம் (திரைப்படம்)|அருணாசலம்]]* (1997) திரைப்படத்தில் உதவி ஒளிப்பதிவாளராக பணியாற்றினார். *[[அ ஆ இ ஈ (திரைப்படம்)|அ ஆ இ ஈ]]* (2009), *[[பதினாறு (திரைப்படம்)|பதினாறு]]* (2009) ஆகியவற்றில் முக்கிய கேமராமேனாக பணியாற்றினார்.

அருள்தாஸ், இயக்குநர் சுசீந்திரன் திரைப்படமான *[[நான் மகான் அல்ல (2010 திரைப்படம்)|நான் மகான் அல்ல]]* (2010) *[[அழகர்சாமியின் குதிரை]]* (2011), *[[ராஜபாட்டை]]* (2011) மற்றும் *[[பாயும் புலி (2015 திரைப்படம்)|பாயும் புலி]]* (2015). *[[தென்மேற்கு பருவக்காற்று (திரைப்படம்)|தென்மேற்கு பருவக்காற்று]]* (2010), *[[நீர்ப்பறவை (திரைப்படம்)|நீர்ப்பறவை]]* (2012) *[[இடம் பொருள் ஏவல்]]* (2016). *[[சூது கவ்வும்]]* (2013), தங்க *[[தங்க மீன்கள்]]* (2013), *[[பாபநாசம் (திரைப்படம்)|பாபநாசம்]]* (2015) உள்ளிட்ட பாராட்டப்பட்ட படங்களிலும் நடித்துள்ளார்.

## திரைப்படவியல்
### திரைப்படங்கள்

### ஒளிப்பதிவாளர்

### வலைத் தொடர்

## மேற்கோள்கள்

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:மதுரைத் திரைப்பட நடிகர்கள்
பகுப்பு:வாழும் மக்கள்
இஷான் தேவ்

**ஷான்** என்று அழைக்கப்படும் **இஷான் தேவ்** என்பவர் ஒரு இந்திய இசை அமைப்பாளர், பாடகர்-பாடலாசிரியர், பல்லிசைக் கருவி, இசை நிரலியர், பல தென்னிந்திய மொழிகளில் மேடை கலைஞர் ஆவார்.

## இசைத்தரவு பட்டியல்

## பின்னணி பாடகராக

## இசைத் தொகுப்புகள்

## குறிப்புகள்
 

## வெளி இணைப்புகள்
* 
* http://cineinfotv.com/new-music-director-appreciated-by-kalaipuli-s-thanu/
* http://www.chennaipatrikatv.com/post/2016/05/02/Music-Director-Ishaan-Dev-impresses-Kalaipuli-S-Thanu.aspx 
* http://www.thehindu.com/features/cinema/let-the-music-flow/article3892780.ece
* http://www.behindwoods.com/tamil-movies-cinema-news-16/producer-thanu-praises-ishaan-dev-the-new-music-composer.html
* http://www.ritzmagazine.in/new-kid-in-kollywoods-music-block/

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:சென்னை இசைக்கலைஞர்கள்
பகுப்பு:வாழும் மக்கள்
பூண்டி குமாரசாமி

**பொன்னம்பலம் குமாரசாமி** (*Poondi Kumaraswamy*)(பூண்டி குமாரசாமி எனக் குறிப்பிடப்படுகிறார்) (அக்டோபர் 4, 1930 - மார்ச் 9, 1988) என்பவர் இந்தியாவின் முன்னணி நீரியலர் ஆவார். இவர் 1972ஆம் ஆண்டில் இந்திய அறிவியல் கழகத்தின் சக உறுப்பினராகத் தேர்ந்தெடுக்கப்பட்டார்  சென்னைப் பல்கலைக்கழகத்தின் கிண்டியில் உள்ள கிண்டி பொறியியல் கல்லூரியில் குடிசார் பொறியியல் இளங்கலை பட்டம் பெற்றார். 1988ஆம் ஆண்டில் இவர் இறப்பதற்கு முன், 57 வயதில், ஹோமி பாபா ஆய்வு நிதியினையும் (1967-69) மற்றும் ஜவஹர்லால் நேரு ஆய்வு நிதியினையும் 1975-77,  ஒரு சேரப் பெற்றவர் இவர் ஒருவர்தான். இவர் தனது பெரும்பான்மையான நேரத்தை மும்பை டாடா அடிப்படை ஆராய்ச்சி கழகத்திலும் மாசாச்சூசெட்சு தொழில்நுட்பக் கழகத்திலும் கழித்தார். மாசாச்சூசெட்சு தொழில்நுட்ப கழகம், கேம்பிரிட்சியில், நிலத்தடி நீர் மாதிரி ஆராய்ச்சி மேற்கொண்டார்.

ஜவஹர்லால் நேரு ஆய்வுநிதக் காலத்தில், கணித மாதிரிகள், ஹைட்ராலிக் கட்டமைப்புகளின் விவரங்கள் மற்றும் பலவற்றை உள்ளடக்கிய தமிழக இந்தியாவின் முதல் விரிவான 20 தொகுதி நீர்நிலை வரைபடத்தினை இவர் உருவாக்கினார். இவர் இரட்டை எல்லைக்குட்பட்ட நிகழ்தகவு அடர்த்தி செயல்பாடு (குமாரசாமி பரவல்), பொதுவாக வரம்புக்குட்பட்ட இயற்பியல் மாறிகளுக்கு ஏற்ற நிகழ்தகவு அடர்த்தி செயல்பாடு ஆகியவற்றை உருவாக்கினார். மின், சிவில், இயந்திரவியல் மற்றும் நிதி பொறியியல் பயன்பாடுகளில் குமாரசாமி பரவல் பயன்பாட்டில் உள்ளது. இவர் முதல் ஆய்வகச் சோதனை கடினப் பாறை கிணறு கோட்பாட்டை வழங்கினார். இதற்காக 1974ஆம் ஆண்டில் இந்தியப் புவி நீரியலாளர்களிடமிருந்து தங்கப் பதக்கம் வென்றார். திருச்சிராப்பள்ளி கொதிகலன் ஆலை, மற்றும் தூத்துக்குடி துறைமுக திட்டம் ஆகிய இரண்டு பெரிய தொழில்துறை வடிவமைப்பு மற்றும் கட்டுமான பொறியாளராகவும் பணியாற்றினார். கூடுதலாக, தென்னிந்தியா முழுவதும் ஏராளமான அணைகள், கால்வாய்கள் மற்றும் பிற நீர்ம இயக்கவியல் கட்டமைப்புகளின் நீர்ம இயக்க வடிவமைப்பில் இவர் ஈடுபட்டார். நீர்ம இயக்கவியல் மற்றும் நீரியல் நிறுவனம், பூண்டி செயல்பாடுகளைப் பொறியாளர்கள் மற்றும் பொறியியலாளர்கள் அல்லாதவர்களுக்கு விளக்கிக் கூறுவதைக் கடமையாகக் குமாரசாமி  கொண்டிருந்தார்.  
படிமம்:PK and KLRao.jpg|நீர்ம இயக்கவியல், நீரியல் நிறுவனத்தில், மத்திய அரசு நீர்ப்பாசன அமைச்சர் டாக்டர் கே. எல். ராவுடன் குமாரசாமி
படிமம்:PK at Silver Jubilee of IHH Poondi.jpg|நீர்ம இயக்கவியல், நீரியல் நிறுவன வெள்ளி விழா கொண்டாட்டத்தின் போது பார்வையாளர்களுடன்
படிமம்:PK showing around to visitors Periyar, Maniammai, and Veeramani.jpg|பார்வையாளர்கள் பெரியார், மணியம்மை மற்றும் வீரமணி ஆகியோருக்கு நீர்ம இயக்கவியல் மாதிரிகளை விளக்கும்போது
ஈ. வெ. இராமசாமியால் ஈர்க்கப்பட்டு  பகுத்தறிவாளர் மற்றும் மனிதநேய வாதி என அனைவரிடமும் இவர் நன்கு அறியப்பட்டார். இந்திய அவசரக் காலங்களிலும் (1975) பெரியாரைப் பின்தொடர்பவர்களில் ஒருவராக இருந்தார். இவர் பெரியாரின் சீடரான கி. வீரமணியின் நெருங்கிய நண்பராகவும் இருந்தார்.

## மேற்கோள்கள்

பகுப்பு:இந்தியத் தமிழர்
பகுப்பு:தமிழ் அறிவியலாளர்கள்
பகுப்பு:1988 இறப்புகள்
பகுப்பு:1930 பிறப்புகள்
சலகண்டபுரம் இராமசாமி கிருட்டிணமூர்த்தி

**ச. இரா. கிருட்டிணமூர்த்தி** (*Jalakantapuram Ramaswamy Krishnamoorthy*) என்பவர் தமிழக மருத்துவர் ஆவார். இவரின் மருத்துவ பங்களிப்புக்காக இந்திய அரசு 2010ல் பத்மசிறீ விருதினை வழங்கியது.

மருத்துவ பயிற்சியாளராக இவர் தனது வாழ்நாள் முழுவதும் கிராமப்புற இந்தியாவிற்காகப் பங்காற்றினார். சென்னையிலிருந்து 30 கி.மீ. தொலைவில் உள்ள குன்றத்தூரில் 1950களின் முற்பகுதியிலிருந்து இன்னும் 81 வயதாகிய போதிலும் மருத்துவச் சேவையினைத் தொடர்ந்து வருகிறார்.

கிருஷ்ணமூர்த்தி சித்த மருத்துவ முறைகளில் அறிவியல் பார்வை மூலம் உலகளாவிய அங்கீகாரத்தினை சித்த மருத்துவத்திற்குப் பெற்றுத் தந்தார். இதன் அடிப்படையில் பல அறிவியல் பூர்வ ஆய்வுக் கட்டுரைகளை வெளியிட்டு, மருத்துவ ரீதியாகப் பயனுள்ள சூத்திரங்களை உருவாக்கினார். இந்திய அரசு, சுகாதார அமைச்சினால் அமைக்கப்பட்ட வழிநடத்தல் குழுக்கள் மூலமாகவும் இது அடையப்பட்டது.

சோரியாஸிஸ் போன்ற ஒரு சிக்கலான தோல் நோய்க்கு சிகிச்சையளிப்பதற்காக எளிய மூலிகை மருந்தினை (777 எண்ணெய்) உருவாக்கியதில் முக்கிய பங்காற்றினார். இதற்கு முன்னர் உலகின் எந்தவொரு மருத்துவ முறையிலும் இதற்குத் தீர்வு காணப்படவில்லை.

## மேற்கோள்கள்
 


* பத்மா விருது பெற்றவர்களின் பட்டியல் இந்து , பத்மா விருது பெற்றவர்களின் முழு பட்டியல் (PDF - 92.5 Kb)

பகுப்பு:தமிழ்நாட்டு மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:வாழும் மக்கள்
பகுப்பு:ஊர்ப் பெயரால் அறியப்படும் மக்கள்
அத்திப்பறவை

**அத்திப்பறவை** (*Figbird*) என்பது ஆஸ்திரேலியா, நியூ கினியா மற்றும் சிறு சுண்டாத் தீவுகள் உள்ளிட்ட நாடுகளை வாழ்விடமாக கொண்டவை. இவை முற்கால மாங்குயில் குடும்பத்தினைச் சார்ந்த ஒரு பேரினமாகும் (இசுபெகோதெரெசு).

## வகைப்பாட்டியல்
முன்னதாக, மூன்று சிற்றினங்களும், ஒன்றாகக் கருதப்பட்டன, ஆனால் இன்று பறவையியல் ஆய்வாளர்கள் இவற்றைத் தனித்தனி சிற்றினங்களாகக் கருதுகின்றனர். இந்தச் சிற்றினங்கள் இறகு  மற்றும்  வாழ்விட உயிரியியல் அடிப்படையில் வேறுபடுத்தப்படுகிறது.

### சிற்றினங்கள்
அத்திபறவை மூன்று சிற்றினங்களாக அங்கீகரிக்கப்பட்டுள்ளன: 

## விளக்கம்
இந்த பறவைகளில் பால் ஈருருமை நன்கு வெளிப்பட்டு உள்ளது. ஆண் பறவைகள் ஆலிவ் பச்சை நிற மேற்பகுதியினையும் கருப்பு தலையினையும் தெளிவான சிவப்பு முகத்தோலினையும் கொண்டுள்ளன. பெண் பறவைகள் மந்தமான நிறமுடையவை, மேலே மந்தமான பழுப்பு நிறமாகவும், கீழே வலுவான இருண்ட நிறத்துடன் வெள்ளை நிறமாகவும் இருக்கும். இவை சாம்பல் நிற முக தோலையும், சாம்பல்-கருப்பு அலகினையும் கொண்டது.

## நடத்தை மற்றும் சூழலியல்
"வழக்கமான" பழைய உலக ஓரியல்ஸ் பேரினத்துடன் ஒப்பிடும்போது இவை அதிக அளவில் பழங்களை உண்ணக்கூடியன. சிறிய பூச்சிகள், தேன் மற்றும் விதைகள் சில நேரங்களில் உணவாக எடுத்து கொள்ளும். சிறு கூட்டமாக கூடிவாழும் தன்மையுடையன. ஆஸ்திரலேசிய பறவைகள் கூடுகட்டும் தன்மையுடையன். கூடு கட்டும் பழக்கம் மற்ற இரண்டு சிற்றினங்களில் இன்னும் அறியப்படவில்லை.

## மேற்கோள்கள்

பகுப்பு:பறவைகள்
டான் மேக்ஸ் (படத் தொகுப்பாளர்)

**டான் மேக்ஸ்** என்பவர் ஒரு இந்திய திரைப்பட இயக்குநர், படத் தொகுப்பாளர் ஆவார், இவர் முதன்மையாக மலையாளம், தமிழ், தெலுங்கு மொழி படங்களில் பணியாற்றுகிறார். மலையாளத் திரைப்படத் துறையில் முன்னணி சமகால திரைப்பட தொகுப்பாளர்களில் ஒருவராக இவர் கருதப்படுகிறார், மேலும் பிராந்திய படங்களில் பல புதிய படத் தொகுப்பு நுட்பங்களை அறிமுகப்படுத்தியுள்ளார்.

## ஆரம்ப கால வாழ்க்கை
டான் மேக்ஸ் 1980 நவம்பர் 16 ஆம் தேதி கேரளத்தின் கோட்டயம் மாவட்டத்தின் முண்டகாயத்தில் எஸ்.பி.டி.யின் முன்னாள் வங்கி மேலாளரான கே. எல். வர்கீஸ் மற்றும் அனிக்காட்டில் உள்ள செயின்ட் தாமஸ் உயர்நிலைப் பள்ளியில் மலையாள ஆசிரியராக இருந்த டி. வி. சினம்மா ஆகியோரின் மூத்த மகனாகப் பிறந்தார் . மலையாள அதிரடி நட்சத்திரம் ஜெயன் இறந்த அதே நாளில் இவர் பிறந்தார். தனது முதல் ஏழு ஆண்டுகளை இடுகி மாவட்டத்தில் கழித்த பின்னர், இவரது குடும்பம் அனிக்காட்டின் பல்லிகாதோடிற்கு இடம் பெயர்ந்தது.  அனிகாட்டின் செயின்ட் தாமஸில் படித்தார். பின்னர் இவர் தனது முன் பட்டப்படிப்பை கஞ்சிராப்பிலியில் உள்ள செயின்ட் டொமினிக் கல்லூரியில் பயின்றார் . பின்னர்  பெங்களூரில் உள்ள அரினா அனிமேஷனில் மல்டிமீடியா மற்றும் அனிமேஷனில் பட்டயப் படிப்பை படித்தார் மேலும் கலவை மற்றும் அனிமேஷனில் நிபுணத்துவம் பெற்றார்.

## தொழில்
விளம்பரத் திரைப்படங்கள் மற்றும் தொலைக்காட்சி அலைவரிசைகளில் படத்தொகுப்பாளராக தனது வாழ்க்கையைத் தொடங்கிய டான் ஆரம்பத்தில் அனிமேஷனில் கவனம் செலுத்தினார்,  இவர் கேதன் மேத்தாவின் நிறுவனத்தில் சேர்ந்தார், பின்னர் துபாயில் உள்ள பிரைம் டைம் அலைவரிசையில் பணியாற்றினார், மலையாள அலைவரிசையான கைராளியின் படத் தொகுப்பாளராக பணியாற்றத் தொடங்கினார்.

டான்  சாஜி கைலாசின் *தி டைகர்* (2005) படத்தின் மூலம் மூத்த படத்தொகுப்பாளராக அறிமுகமாகும் முன் ஐம்பதுக்கும் மேற்பட்ட படங்களின் முன்னோட்டங்களின் படத்தொகுப்பை செய்தார்.  டான் படப்பிடிப்புத் தளத்தில் படத் தொகுப்பு செய்யும் பரிசோதனை முயற்சியில் ஈடுபட்டார். அவ்வாறு செய்த முதல் மலையாள படத்தொகுப்பாளர் இவராவார். அதே நேரத்தில் மலையாளத்தின் முதல் எண்ணியல் திரைப்படமான  வி. கே. பிரகாசு இயக்கிய *மூனமத்தோரல்* (2006) படத்திற்கும் படத்தொகுப்பு செய்தார்.

இவர் தமிழ்த் திரைப்படங்களிலும்  பணியாற்றினார். *[[ஆதவன் (திரைப்படம்)|ஆதவன்]]* (2009), *[[சுறா (திரைப்படம்)|சுறா]]* (2010), *[[பொன்னர் சங்கர் (திரைப்படம்)|பொன்னர் சங்கர்]]* (2011) போன்ற பெரும் செலவில் தயாரான படங்களில் பணியாற்றினார். *[[ஜில்லா (திரைப்படம்)|ஜில்லா]]* (2014) படத்தில் பணிபுரிந்ததற்காக டான் நேர்மறையான விமர்சனங்களைப் பெற்றார், இந்தியா கிளிட்ஸ்.காமின் ஒரு விமர்சகர் "டான் மேக்ஸ் நிச்சயமாக ஒரு திறமையான படத்தொகுப்பாளர்" மற்றும் "மிகவும் சிறப்பான சகலவை செய்பவர்" என்று குறிப்பிட்டு, காட்சிகளை இணைக்க அவர் பயன்படுத்திய முறைகள் மூலம் தெளிவாகக் அது காட்டப்பட்டுள்ளது " என்றார். 2014 ஆம் ஆண்டின் பிற்பகுதியில், நடிகர் அனூப் மேனன் முக்கியக் கதாபாத்திரத்தில் நடிக்க  தனது முதல் படத்தை இயக்கத் தொடங்கினார், மேலும் தனது முதல் திரைப்படமான *10 கல்பனகள்* படத்தை 25 நவம்பர் 2016 இல் வெளியிட்டார்.

## திரைப்படவியல்

## குறிப்புகள்
 

## வெளி இணைப்புகள்

* 

பகுப்பு:1980 பிறப்புகள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:கோட்டயம் மாவட்ட மக்கள்
பகுப்பு:வாழும் மக்கள்
யானை அருவி

[thumb|252x252px| யானை அருவி, [சில்லாங், மேகாலயா, இந்தியா]]
**யானை அருவி** (*Elephant Falls*) இந்தியாவின் மேகாலயாவின் சில்லாங்கில் உள்ள இரண்டு அடுக்கு நீர்வீழ்ச்சியாகும். மலை நீரோடை, பெரணி சூழ்ந்துள்ள பாறைகளின் வழியே இரண்டு தொடர்ச்சியான நீர்வீழ்ச்சிகளாக வீழ்கிறது.

## வரலாறு
நீர்வீழ்ச்சியின் காசி மொழி பெயரானது **கா க்ஷைட் லாய் படேங் கோஹ்சிவ்** என்பதாகும்**.** இதன் பொருள் "மூன்று-நிலை நீர்வீழ்ச்சி" என்பதாகும். உள்ளூர் மக்கள் இந்தப்பெயரினை இன்னும் பயன்படுத்துகின்றனர். இருப்பினும் தற்போதைய பெயர் நீர்வீழ்ச்சிக்கு அருகிலுள்ள அறிவிப்புப் பலகையில் குறிப்பிடப்பட்டுள்ளது. அருவிக்கு அருகில் உள்ள பெரிய பாறை, யானை போலத் தோற்றமளிக்கும். பிரித்தானிய ஆட்சிக் காலத்தில் இதனைக் கண்ட ஆங்கிலேயர்கள் இந்த அருவிக்கு யானை அருவி எனப்பெயரிட்டனர். இந்த பாறை 1987ஆம் ஆண்டில் ஏற்பட்ட நிலநடுக்கத்தின்போது அழிக்கப்பட்டது. 

## விளக்கம்
யானை நீர்வீழ்ச்சியின் முதல் வீழ்ச்சி மிகவும் அகலமானது மற்றும் மரங்களிடையே மறைக்கப்பட்டுள்ளது. இருப்பினும், இரண்டாவது வீழ்ச்சி மிகவும் அமைதியாகவும் குளிர்காலத்தில் (மற்றும் வறண்ட மாதங்கள்) முக்கியமற்றதாகத் தெரிகிறது. மூன்றாவது வீழ்ச்சி மிக உயரமானதாகும். சுத்தமான பளிங்கு போன்ற நீரானது பாறைகளின் மீது விழுகிறது.

நீர்வீழ்ச்சியின் பக்கங்களும் பசுமையான புற்களால் சூழப்பட்டுள்ளன. இங்கு பெரணிச் செடிகள் நிறைந்துள்ளன.

## அமைவிடம்
யானை நீர்வீழ்ச்சி சில்லாங்கின் கிழக்கு காசி மலை மாவட்டத்தில் மேல் சில்லாங்கில் அமைந்துள்ளது. சில்லாங் நகர மையத்திலிருந்து 12 கி.மீ. தொலைவில் அமைந்துள்ளது.
thumb| யானை நீர்வீழ்ச்சியின் வாயிலில் அறிவிப்பு பலகை
சில்லாங் சிகரத்திற்கு மிக அருகில் ஒரு அறிவிப்புப் பலகை, மலையின் விளிம்பிற்கு மாறும் ஒரு சிறிய சாலையைக் குறிக்கிறது. இந்த சாலை வழியாக நீர்வீழ்ச்சிக்குச் செல்லலாம்.

நுழைவாயிலிலிருந்து, வீழ்ச்சியின் ஒவ்வொரு மட்டத்திற்கும் செல்ல முதல் மற்றும் இரண்டாம் நிலையில் ஓய்வெடுக்க வசதியா இருக்கைகளும் படிக்கட்டுகளும் உள்ளன. 

இந்நீர்வீழ்ச்சியினை பார்வையிட 20 ரூபாய் நுழைவுக் கட்டணம் செலுத்த வேண்டும். நிழற்படக் கருவியில் புகைப்படம் எடுக்கக் கூடுதலாக 20 ரூபாய் செலுத்தவேண்டும்.

## மேற்கோள்கள்

 
பகுப்பு:மேகாலயாவில் உள்ள அருவிகள்
ஓம் பிரகாசு பரத்வாச்சு

**ஓம் பிரகாசு பரத்வாச்சு** (*Om Prakash Bhardwaj*) இந்தியாவின் தமிழ்நாடு மாநிலம் சென்னையைச் சேர்ந்த ஒரு குத்துச்சண்டை பயிற்சியாளராவர். 1942 ஆம் ஆண்டு மார்ச்சு மாதம் 18 ஆம் தேதியன்று இவர் பிறந்தார். &ndash;   1985 ஆம் ஆண்டு  விளையாட்டு மற்றும் தடகள பயிற்சி துறையில் இந்தியாவின் மிக உயர்ந்த விருதான துரோணாச்சார்யா விருது இவருக்கு வழங்கப்பட்டது. குத்துச்சண்டைக்கான இந்தியாவின் முதல் துரோணாச்சார்யா விருது பெற்ற பயிற்சியாளர் என்ற சிற்ப்பு இவருக்கு உண்டு. 

ஓம் பிரகாசு 1968 ஆம் ஆண்டு  முதல் 1989 ஆம் ஆண்டு வரை தேசிய பயிற்சியாளராக இருந்தார். இந்த நேரத்தில், இந்திய குத்துச்சண்டை வீரர்கள் ஆசிய விளையாட்டு (1970-1986), குறு பொதுநலவாய  விளையாட்டுப் போட்டிகள்  (பிரிசுபேன், 1982), கிங்சு கோப்பை (பாங்காக், 1982) மற்றும் தெற்காசிய கூட்டமைப்பு போட்டிகள் ஆகியவற்றில் கலந்து கொண்டு பதக்கங்களின் எண்ணிக்கையில் முதலிடத்தில் இருந்தனர். 

பாட்டியாலாவின் தேசிய விளையாட்டு நிறுவனத்தில் குத்துச்சண்டை பயிற்சி துறையின் நிறுவுதலுக்கு ஓம் பிரகாசு முக்கிய காரணமாக இருந்தார். அங்கு இவர் 1975 ஆம் ஆண்டு முதல் 1988 ஆம் ஆண்டு வரை தலைமை பயிற்சியாளராக இருந்தார். இந்தியாவில் சுமார் 15,000 குத்துச்சண்டை வீரர்களுக்கு பயிற்சி அளித்துள்ளார். ஓம்பிரகாசு ராகுல் காந்திக்கும் சில அடிப்படை குத்துச்சண்டை நுட்பங்களையும் கற்றுக் கொடுத்தார்.

2021 ஆம் ஆண்டு மே மாதம் 21 அன்று ஓம் பிரகாசு காலமானார்.)
## மேற்கோள்கள்

பகுப்பு:1942 பிறப்புகள்
பகுப்பு:2021 இறப்புகள்
பகுப்பு:துரோணாச்சார்யா விருது பெற்றவர்கள்
பகுப்பு:இந்தியக் குத்துச்சண்டை வீரர்கள்
வென்னிமலை

**வென்னிமலை** (*Vennimala*) என்பது தென்னிந்திய மாநிலமானகேரளாவின் கோட்டயம் மாவட்டத்தின் புதுப்பள்ளி கிராம ஊராட்சியில் அமைந்துள்ள ஒரு சிறிய கிராமமாகும். இது, கோட்டயத்தின் கிழக்கே 16 கி.மீ. தொலைவிலுள்ளது. இது மேற்கு கேரள நகரங்களுக்கும் மேற்குத் தொடர்ச்சி மலைகளுக்கும் இடையில் அமைந்துள்ளது. இது ஒரு காலத்தில் அடர்ந்த காடாக இருந்தது.

இந்து புராணங்களின்படி, இராமனும் இலட்சுமணனும் திரேதா யுகத்தில் இந்த இடத்திற்கு வந்தனர் எனவும், இங்கிருந்த முனிவர்களை அச்சுறுத்தி துன்புறுத்திய பல அசுரர்களை இலட்சுமணன் கொன்றதாகவும் ஒரு கதை இருக்கிறது. இலட்சுமணனின் வெற்றியால் கிராமத்திற்கு விஜயாத்ரி என்ற பெயர் வந்தது. (சமசுகிருதத்தில் வெற்றிகரமான இடம்) (மலையாளத்தில் வென்னிமலை) (வெற்றிமலை).

இங்குள்ள மலையில் பாஸ்கரவர்மன் என்பவர் கட்டிய மலைக்கோயில் ஒன்றுள்ளது. தற்போதைய கட்டிடம் பிற்காலத்தில் கட்டப்படதாக இருக்கலாம். ஆனால் இக்கோயில் சுமார் 1,000 ஆண்டுகள் பழமையானது என்று நம்பப்படுகிறது. இங்கு இலட்சுமணனின் உருவம் முக்கிய சிலையாக உள்ளது. இந்த இராம-இலட்சுமண சுவாமி கோவிலை பாதுகாக்கப்பட்ட நினைவுச்சின்னமாக கேரள மாநிலம் அறிவித்துள்ளது.  மேலும் வென்னிமலை தெக்கும்கூர் வம்சத்தின் ஆரம்பத் தலைநகராக இருந்தது .

## வரலாறு
பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை)   உன்னுநீலி சந்தேசம், தெக்கும்கூர், வென்னிமலை, மணிகண்டபுரம் ஆகிய தலைநகரங்களை விவரிக்கிறது. இந்த கவிதை நூல் தெக்கும்கூர் மன்னனைப்பற்றியும், நாட்டின் வளர்ச்சியைப் பற்றியும் பேசுகிறது. மனிதர்கள் சுமார் 1,000 ஆண்டுகளுக்கு முன்பு இங்கு குடியேறியதாக்வும் தெரிகிறது.

## மேற்கோள்கள்

பகுப்பு:Coordinates on Wikidata
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
மணிகண்டபுரம்

**மணிகண்டபுரம்** (*Manikandapuram*) ( ) என்பது, தெக்கும்கூர் இராச்சியத்தின் தலைநகராக இருந்தது (இப்போது இந்தியாவின் ஒரு பகுதி). தென்னிந்திய மாநிலமான கேரளாவின் கோட்டயம் மாவட்டத்தின் சங்கனாச்சேரி வட்டத்திலுள்ள வாகத்தானம் கிராமத்தின் ஒரு பகுதியாக மணிகண்டபுரம் உள்ளது. தெக்கும்கூர் சுதேச அரசர்களின் ஆரம்பகால தலைமையகமாக வென்னிமலை நிறுவப்பட்டது. வென்னிமலை, காடுகளால் சூழப்பட்டு எதிரிகளிடமிருந்து காக்கும் பாதுகாப்பான இடமாக இருந்தது. மணிகண்டபுரம் தலைநகரமாக இருந்த போது, இங்குள்ள காடுகள் வெட்டப்பட்டு மக்கள் வாழக்கூடிய பகுதிகளாக மாற்றம் செய்து நிர்வாகம் பலப்படுத்தப்பட்டுள்ளது.

## மணிகண்டபுரம் கோயில்
வலது|thumb|175x175px| மணிகண்டபுரம் கோயில்
இங்குள்ள சிறீ கிருட்டிணன் கோயில் 12 ஆம் நூற்றாண்டில் தெக்கும்கூர் மன்னர் எரவி மணிகண்ட வர்மன் காலத்தில் (ஆட்சி: பொ.ச.1150 - 1180) கட்டப்பட்டது. கோயிலின் கட்டுமானமும், கிருட்டிணனின் சிலை நிறுவுதலும் கொல்ல ஆண்டு 325இல் (பொ.ச. 1150) மலையாள மாத மேடம் (மீனம்) 25வது நாளில் நடந்தது. மன்னர் வெண்ணிமலையிலுள்ள இராம இலட்சுமண சுவாமி கோவிலின் ஆண்டு விழாவில் பங்கேற்றதாகவும் தெரிகிறது. மன்னன் எரவி மணிகண்டன் தனது வேட்டையின் போது தெரியாமல் ஒரு மாட்டைக் கொன்றதால், அதற்குப் பிராயச்சித்தமாக மணிகண்டபுரம் கோயில் கட்டப்பட்டது.

## கோட்டைகள்
சங்கனாச்சேரியையும், தலியந்தானபுரத்தையும் (கோட்டயம்) பிற்காலத் தலைநகரங்களாகக் கொண்டு ஆட்சிபுரிந்த தெக்கும்கூர் அரசர்களின் காலத்திய கோட்டையும் சுரங்கங்களும் மணிகண்டபுரத்தில் இருந்தன என்பதற்கான சான்றுகள் உள்ளன. தெக்கும்கூர் வம்சத்தில் இந்த கோயில் மிகவும் பிரபலமாக இருந்தது. இந்த கோயிலைப் பற்றிய குறிப்புகள் கொட்டாரத்தில் சங்குண்ணி எழுதிய ஐதீகமாலா என்ற நாட்டுப்புறவியல் கதைத் தொகுப்புகளிலும், பொ.ச. 14 ஆம் நூற்றாண்டில் புகழ்பெற்ற சந்தேச காவ்யமான (செய்தி கவிதை) "உன்னுநீலி சந்தேசம்" ஆகியவற்றிலும் காணப்படுகின்றன.

## உன்னுநீலி சந்தேசம்
மலையாளக் கவிதை நூலான உன்னுநீலி சந்தேசம் பண்டைய மணிகண்டபுரத்தைப் பற்றியும் இங்கு அமைந்துள்ள கிருட்டிணன் கோவிலைப் பற்றியும் விவரிக்கிறது. இதில், வென்னிமலையையும், மணிகண்டபுரத்தை இணைக்கும் ஒரு சுரங்கப்பாதையைப் பற்றிக் கூறுகிறது. ஒவ்வொரு நாளும் நூற்றுக்கணக்கான மக்களுக்கு உணவளிக்க ஏற்றவாறு பல  ஏக்கர் நெல் வயல்களை இக்கோயில் கொண்டிருந்தன.

## மேற்கோள்கள்

பகுப்பு:கேரளப் பண்பாடு
பகுப்பு:Coordinates on Wikidata
பகுப்பு:கோட்டயம் மாவட்டத்தில் உள்ள ஊர்களும் நகரங்களும்
கூட்டாட்சியரசின் நிதிகாப்பு முறையம்

**கூட்டாட்சியரசின் நிதிகாப்பு முறையம்** (*The Federal Reserve System, Federal Reserve, Fed*) என்பது ஐக்கிய அமெரிக்க நாடுகளின் மைய வங்கி அமைப்பு ஆகும். இது, தொடர் நிதி அச்சுறுத்தல்களுக்குப்பின் (குறிப்பாக 1907-ன் அச்சுறுத்தல்), நிதி நெருக்கடியை சமாளிப்பதற்கு வேண்டி பணம்சார் அமைப்பின் மையக் கட்டுபாட்டுக்கான விரும்பலை நோக்கி  1913, டிசம்பர் 23 அன்று கூட்டாட்சியரசின் நிதிகாப்பு சட்ட இயற்றத்தோடு சேர்த்து உருவாக்கப்பட்டது.
 காலப்போக்கில் 1930- இன் அதித பொருளாதார வீழ்ச்சி மற்றும் 2000 காலளவில் அதித பொருளாதார மந்தநிலை கூட்டாட்சியரசின் நிதிகாப்பு முறையத்தின் முக்கியத்துவத்தையும் பொறுப்பையும் விரிவுப்படுத்த செய்வித்தது.

## மேற்கோள்கள்

பகுப்பு:வங்கிகள்
பகுப்பு:நடுவண் வங்கிகள்
பகுப்பு:ஐக்கிய அமெரிக்க அமைப்புகள்
பத்லபெனுமரு

**பத்லபெனுமரு (Bhatlapenumarru) என்பது** இந்திய மாநிலமான ஆந்திராவின் கிருஷ்ணா மாவட்டத்திலுள்ள ஒரு கிராமம். இது மச்சிலிபட்டினம் வருவாய் பிரிவின் மோவ்வா மண்டலத்தில் அமைந்துள்ளது.

## நிலவியல்
பத்லபெனுமரு, 16.4500°  வடக்கிலும் 80.7833 ° கிழக்கிலும் அமைந்துள்ளது . இது கடல்மட்டத்திலிருந்து சுமார் 5 மீ (19 அடி) உயரத்தில் உள்ளது.

## புள்ளிவிவரம்

2001 இந்திய மக்கள் தொகை கணக்கெடுப்பின்படி, 1581 ஆண்களும், 1625 பெண்களும் என மொத்தமாக 3206 என்ற அளவில் இருந்தனர். இந்தக் கிராமம் 1166 ஹெக்டேர் பரப்பளவைக் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, கிராமத்தில் 1,495 ஆண்களும், 1,521 பெண்களும் என 3,016 பேர் வசிக்கின்றனர்.

## போக்குவரத்து வசதிகள்
மோவாவின் குச்சிபுடியில் இருந்து சாலை போக்குவரத்து வசதி உள்ளது. விசயவாடா தொடர்வண்டி நிலையம் 50 கி.மீ தூரத்தில் அமைந்துள்ளது.

## இவ்வூரின் பிரபலங்கள்
இந்திய சுதந்திரப் போராளியும், இந்திய தேசியக் கொடியின் வடிவமைப்பாளருமான பிங்கலி வெங்கையா (ஆகஸ்ட் 2, 1878 - ஜூலை 4, 1963) இந்தக் கிராமத்தில் பிறந்தார். இந்திய தேசியக் கொடியை வடிவமைத்த இவருக்கு கௌரவம் அளிக்கும் விதமாக, கிராமத்திலுள்ள நூலகத்திற்கு எதிரில் இவருக்குச் சிலை அமைக்கப்பட்டது.

அருச்சுனா விருது வென்ற காமினேனி ஈசுவர ராவும் இந்தக் கிராமத்தில் பிறந்தார். 1954 மூத்தோர் தேசியப் போட்டிகளில் இவர் "இந்தியாவின் வலிமையான மனிதர்" என்று தேர்வு செய்யப்பட்டார். மேலும் அமெரிக்கப் பயிற்சியாளர் *பாப் ஹாஃப்மேன்* இவரை "பவர்ஹவுஸ்" என்று குறிப்பிட்டார் . இவர் 1956 மெல்போர்ன் ஒலிம்பிக் போட்டிகள், 1960 உரோம் ஒலிம்பிக் போட்டிகள், முதல் ஆசிய விளையாட்டுப் போட்டிகள் (1951) ஆகியவற்றில் பளுதூக்கும் போட்டியில் இந்தியாவைப் பிரதிநிதித்துவப்படுத்தினார். 2007இல் இறந்த  இவரை கௌரவிக்கும் விதமாக 2009ஆம் ஆண்டில் குச்சிபுடி அருகிலுள்ள பெத்தபுடியில் "சிறீகாமினேனி" என்ற உடற்பயிற்சிக் கூடம் நிறுவப்பட்டது.

## மேற்கோள்கள்

பகுப்பு:Coordinates on Wikidata
பகுப்பு:கிருஷ்ணா மாவட்டம்
பகுப்பு:ஆந்திர ஊர்களும் நகரங்களும்
பகுப்பு:கிருஷ்ணா மாவட்டத்திலுள்ள கிராமங்கள்
சரஸ்வதி கோரா

**சரஸ்வதி கோரா**
 
**சரஸ்வதி கோரா**(28.09.1912-19.08.2006)ஒரு சமூக ஆர்வலர் ஆவார். இறை மறுப்புக் கொள்கை  மையத்தின் தலைவராக பல ஆண்டுகள் செயல்பட்டு தீண்டாமை மற்றும் சாதிய அமைப்பு முறைக்கு எதிராக குரல் எழுப்பினார். 

## வாழ்க்கை வரலாறு
1930 ஆம் ஆண்டு சரஸ்வதி தனது கணவர்  கோராவுடன் இணைந்து தேவதாசிகள் மற்றும் கைம்பெண்களுக்கு மறுமணம் செய்து வைத்தார். மேலும், சாதிய அமைப்பு தீண்டாமை குறித்து அறிந்து அவற்றை களைய முற்பட்டனர். இவற்றின் காரணமாக 1944 ஆம் ஆண்டு சேவகரம் என்ற இடத்தில் உள்ள மகாத்மா காந்தி ஆசிரமத்திற்கு இரண்டு வாரங்கள் தங்குமாறு சரஸ்வதியையும் அவரது கணவரையும் அழைத்தனர். 
சரஸ்வதி தனது கணவருடன் இணைந்து இறை மறுப்பு கொள்கை மையத்தை 1940 ஆம் ஆண்டு தொடங்கினார். இறை மறுப்பு, பகுத்தறிவு மற்றும் ககாந்தியக் கொள்கைகளின் அடிப்படையில் மனித விழுமியங்களை மேம்படுத்துவதே இவர்களின் குறிக்கோளாக இருந்தது. 

இந்திய விடுதலை இயக்கத்தின் அரசியல் ஆர்வலராக இருந்த போது ஒத்துழையாமை இயக்கத்தில் பங்கேற்றத்தினால் தனது இரண்டரை மாத மகனான நியான்தாவுடன் சிறை சென்றார். 

## தனிப்பட்ட வாழ்க்கை
சரஸ்வதி தன்னுடைய சுயசரிதையான *மை லைஃப் வித் கோரா* என்ற நூலை தெலுங்கு மொழியில் வெளியிட்டார். இவருக்கு உடலில்  ஏற்பட்ட நுரையீரல் பாதிப்பினால் 19.08.2006 ஆம் ஆண்டு விசயவாடாவில் இயற்கை எய்தினார். 

## விருதுகள்
சரஸ்வதி கோரா,2000 ஆம் ஆண்டு கர்நாடக அரசு அறிவித்த *பஸ்வ புரஸ்கார்* விருதிற்காக தேர்ந்தெடுக்கப்பட்டார். மேலும், மனித நேயத்திற்காக  *ஜி. டி. பிரில்லா சர்வதேச* விருது, *ஜாம்னாலால் பஜாஜ்* விருது ஆகியவற்றைப் பெற்றார்.
 ஜானகி தேவி பஜாஜ் விருது  மற்றும் *பொட்டி ஸ்ரீராமலு தெலுங்கு பல்கலைக்கழக* விருது ஆகிய விருதுகளை வழங்கப்பெற்றார். 

## மேற்கோள்கள்

## வெளி இணைப்புகள்
* A short biography of Saraswathi Gora  in *Indian Skeptic* by Sunanda Shet
* Obituary in *Deccan Herald*
* Obituary at www.newsfix.de

Jamnalal Bajaj Award winners

பகுப்பு:1912 பிறப்புகள்
பகுப்பு:2006 இறப்புகள்
பகுப்பு:ஜம்னாலால் பஜாஜ் விருது பெற்றவர்கள்
எ.கோ. அரிகுமார்

**எ.கோ. அரிகுமார்** (*E.Harikumar*) இந்தியாவின் கேரள மாநிலத்தைச் சேர்ந்த மலையாள மொழி புதின ஆசிரியர் மற்றும் சிறுகதை எழுத்தாளர் ஆவார். இவர் 1943ஆம் ஆன்டு சூலை மாதம் 13ஆம் நாளன்று கோழிக்கோடு மற்றும் கொச்சிக்கு இடையில் அமைந்துள்ள கடலோர நகரமான பொன்னானியில் பிறந்தார். அரிகுமாரின் பெற்றோர் பிரபல கவிஞரும் நாடக ஆசிரியருமான எடசேரி கோவிந்தன் நாயர் மற்றும் ஈ. சானகி அம்மா ஆகியோராவர். இவரது தாயாரும் ஆரம்ப காலங்களில் கவிதைகள் மற்றும் கதைகளை எழுதியவராவார்.

அரிகுமார் கேரள அரசாங்கத்தின் கலாச்சாரத் துறையின் கீழ் இயங்கிவரும் முன்னணி இலக்கிய நிறுவனமான கேரள சாகித்ய அகாதமியின் உறுப்பினராக 1998 முதல் 2006 வரை இரண்டு முறை  இருந்தார்.

## விருதுகள்
**1998 இல் "சுக்ஷிச்சு வச்சா மயில்பீலி" புத்தகத்திற்கான நாலப்பதன் விருது*
**2012 ஆம் ஆண்டில் "ஶ்ரீபார்வதியு பாடம்" என்ற திரைப்படத்திற்கான சிறந்த கதைக்கான கேரள மாநில சாலச்சித்ரா அகாதமி விருது*

## படைப்புகளின் பட்டியல்
### புதினங்கள்
# *உறங்குன்ன சர்ப்பங்கள்* 
# *ஆசக்டியுடே அக்னிநாளங்கள்*
# *ஒரு குடும்ப புராணம்*
# *என்ஜின்  டிரைவரை  சிநேகிச்ச பெண்குட்டி*
# *அயனங்கள்*
# *தடாகதீரத்து*
# *பிரனாயதின்னோரு சாப்ட்வேர்

===நினைவுக் குறிப்பு===
# நீ எவிடனென்கிலும்
# நீ ஓரமாக்கல் மரிக்கதிரிக்கட்டே
===கதைகள்===
# *கூராகல்*
# *டைனோசரின்டே குட்டி*
# *கனடாயில் நின்னொரு ராஜகுமாரி* 
# *ஶ்ரீ பார்வதியுடே பாதம்*
#* பசப்பயினே பிடிக்கன்*
# *தூரே ஒரு நகரத்தில்*
# *கருத்த தம்புராட்டி*
# *அனிதாயுடே வீடு* 
#* இளவெயிலின்டே சாந்த்வானம்*
# *வெள்ளித்திரையிலேன்னபோல*
# *என்டே  ஸ்த்ரிகள்''

எ. கோ.  அரிகுமார் 1962 முதல் 2013 வரை உள்ள தனது முழுமையான படைப்புகளை இணையதளத்தில் வெளியிட்டுள்ளார். இவர் தனது படைப்புகள் முழுமையும் குறுவட்டு வடிவில் வெளியிட்டுள்ளார். இந்த குறுவட்டு ஆராய்ச்சி அறிஞர்கள் மற்றும் ஆராய்ச்சி நிறுவனங்கள் மற்றும் நூலகங்களுக்கானது.

## இறப்பு
இவர் மார்ச் 24, 2020 அன்று இறந்தார்.

## மேற்கோள்கள்

பகுப்பு:1943 பிறப்புகள்
பகுப்பு:2020 இறப்புகள்
பகுப்பு:மலையாள எழுத்தாளர்கள்
பகுப்பு:மலப்புறம் மாவட்ட மக்கள்
பகுப்பு:சாகித்திய அகாதமி விருது பெற்ற மலையாள எழுத்தாளர்கள்
பகுப்பு:கேரள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
பா. பலராமன்

**பா. பலராமன்** (*P. Balaraman*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் திருவள்ளூர் மாவட்டம்பொன்னேரி வட்டம் சோழவரம் ஒன்றியத்தில் உள்ள சிறுணியம் கிராமத்தினைச் சார்ந்தவர். இளநிலை அறிவியல் பட்டம் பெற்ற இவர், முதுகலைப் பட்டத்தினை சிதம்பரம் அண்ணாமலைப் பல்கலைக்கழகத்தில் முடித்தார். பலராமன் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். 2006 மற்றும் 2016ஆம் ஆண்டு தமிழ்நாடு சட்டமன்றத் தேர்தலில் அதிமுக அரசியல் கட்சியின் வேட்பாளராக பொன்னேரி தொகுதியிலிருந்து போட்டியிட்டு பதிமூன்று மற்றும் பதினைந்தாம் தமிழக சட்டப்பேரவைக்குத் தேர்ந்தெடுக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
இராம. மா. வாசகம்

**இராம. மா. வாசகம்** (*R. M. Vasagam*) அல்லது **இராமசாமி மாணிக்க வாசகம்**; 1943 – 14 பெப்ரவரி 2025) என்பவர் இந்தியாவைச் சேர்ந்த ஒரு மூத்த விண்வெளி விஞ்ஞானி மற்றும் செயற்கைக்கோள்கள் மற்றும் ஏவுகணை வாகனங்கள் உள்ளிட்ட விண்வெளி அமைப்புகளின் நிபுணர் ஆவார். இந்திய விண்வெளி ஆய்வு மையத்தில் மூன்று தசாப்தங்களுக்கு மேலாக நீடித்த இவரது பணியின் போது, ஆப்பிள் - இந்தியாவின் முதல் உள்நாட்டு புவிசார் தகவல் தொடர்பு செயற்கைக்கோள் திட்டத்திற்கான திட்ட இயக்குநர் செயல்பட்டார். பின்னர் இஸ்ரோ தலைமையகத்தில் மேம்பட்ட தொழில்நுட்ப மற்றும் திட்டமிடல் இயக்குநர் பொறுப்பினை வகித்தார். இதற்குப் பின்னர் சென்னை,அண்ணா பல்கலைக்கழகத்தின் துணைவேந்தராக இருந்தார். இப்பணி ஒய்விற்குப் பின் இவர் டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தின் அதிபராக பணியாற்றினார்.

## ஆரம்ப கால வாழ்க்கை
கோயம்புத்தூர் பூ. சா. கோ. தொழில்நுட்பக் கல்லூரியில் 1963ல் பொறியியற் பட்டம் பெற்ற பிறகு, 1965 ஆம் ஆண்டில் இந்திய தொழில்நுட்ப தொழில்நுட்ப கழகம், சென்னையில் மின் பொறியியலில் முதுகலைப் பொறியியல் பயின்றார்.

## தொழில்
1965ஆம் ஆண்டில் வாசகம் இந்தியாவின் விண்வெளி திட்டத்தில் சேர்ந்தார். அப்பொழுது இந்நிறுவனம் விண்வெளி ஆராய்ச்சிக்கான இந்தியத் தேசிய குழுவாக இருந்தது. பின்னர் இது இஸ்ரோ செயல்பட்டபோது, செயற்கைக்கோள் ஏவுதல், திட்டமிடல் மற்றும் மதிப்பீட்டுக் குழு, கட்டுப்பாட்டு அமைப்புகள், செயற்கைக்கோள் மையம் மற்றும் மேம்பட்ட தொழில்நுட்பம் மற்றும் திட்டமிடல் உள்ளிட்ட பல செயல்பாட்டுப் பிரிவுகளில் பணியாற்றினார். 1977-1983 காலப்பகுதியில் இந்தியாவின் முதல் உள்நாட்டு புவிசார் தகவல் தொடர்பு செயற்கைக்கோள் திட்டமான ஆப்பிள் திட்ட இயக்குநராக இருந்தார். 1994ஆம் ஆண்டில், வாசகம் பெங்களூரில் உள்ள இஸ்ரோ தலைமையகத்தின், மேம்பட்ட தொழில்நுட்ப மற்றும் திட்டமிடல் இயக்குநகரத்தின் பொறுப்பினை ஏற்றார்.

1996 முதல் 1999 வரை, சென்னை அண்ணா பல்கலைக்கழகத்தின் துணைவேந்தராகப் பதவி வகித்தார். பின்னர் சென்னை தமிழ்நாடு தகவல் தொழில்நுட்ப நிறுவனத்தின் தலைவராகவும் (ஜூன் 1999 - அக்டோபர் 2001), கோவையில் காருண்யா தொழில்நுட்ப மற்றும் அறிவியல் நிறுவனத்தில் இயக்குநராகவும் (ஐ.டி) பணியாற்றினார். டாக்டர் எம்.ஜி.ஆர் கல்வி மற்றும் ஆராய்ச்சி நிறுவனத்தில் துணைவேந்தரா ஜூன், 2003 முதல் ஏப்ரல், 2006 வரையும்) மற்றும் சார்பு-அதிபராக ஏப்ரல் 2006 முதல் செப்டம்பர் 2008 வரை பதவி வகித்தார். வாசகம் தற்போது டாக்டர் எம்.ஜி.ஆர் கல்வி மற்றும் ஆராய்ச்சி நிறுவனம் மற்றும் கோயம்புத்தூர் கற்பகம் பல்கலைக்கழகம் வேந்தராகப் பதவி வகிக்கின்றார். 

விண்வெளி அமைப்புகளில் தன்னம்பிக்கை, மீண்டும் பயன்படுத்தக்கூடிய ஏவுகணை வாகனங்கள் மற்றும் சேவை செயற்கைக்கோள்கள் ஆகியவற்றில் இவர் ஆர்வமுடையவர்.

## விருதுகள்
அரி ஓம் ஆசிரமம் ப்ரீத்தி விக்ரம் சாரபாய் ஆராய்ச்சி விருது, 1981, பி.ஆர்.எல். விண்வெளித் துறை, இந்திய அரசு

பத்மசிறீ, 1982 இந்திய அரசு

பன்னாட்டு மின், மின்னணு பொறியியல் சமூக நூற்றாண்டு பதக்கம், பெங்களூர் பிரிவு, 1984

## மேற்கோள்கள்

 
பகுப்பு:தமிழ் அறிவியலாளர்கள்
பகுப்பு:1943 பிறப்புகள்
பகுப்பு:2025 இறப்புகள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:பத்மசிறீ விருது பெற்ற தமிழர்கள்
அஸ்வின் குமார் லட்சுமிகாந்தன்

**அஸ்வின் குமார் லட்சுமிகாந்தன்** ( *Ashwin Kumar Lakshmikanthan *) ஓர் இந்தியத் திரைப்பட மற்றும் தொலைக்காட்சி நடிகர், இவர் தமிழ் மற்றும் தெலுங்கு மொழி தயாரிப்புகளில் பணியாற்றியுள்ளார். ஸ்டார் விஜய் சீரியல்களான ரெட்டை வால் குருவி (2015) மற்றும் நினைக்க தெரிந்த மனமே (2017) ஆகிய படங்களில் முக்கிய கதாபாத்திரங்களில் நடித்தார், மேலும் ஓ காதல் கண்மணி (2015) மற்றும் ஆதித்ய வர்மா (2019) போன்ற படங்களில் துணை வேடங்களில் நடித்தார். 2021 ரியாலிட்டி நிகழ்ச்சியில் குக் வித் கோமாளி 2 உடன் போட்டியிட்ட பிறகு இவர் முக்கியத்துவம் பெற்றார்.டைம்ஸ் ஆப் இந்தியா தனது சென்னை டைம்ஸ் பதிப்பில் "தொலைக்காட்சி 2020 இல் மிகவும் விரும்பத்தக்க மனிதர்" என்று பெயரிட்டது.

## ஆரம்பகால வாழ்க்கை மற்றும் கல்வி

கோயம்புத்தூரில் பிறந்து வளர்ந்த அஸ்வின் குமார் கார்மல் கார்டனில் தனது பள்ளிப் படிப்பை முடித்தார். மேலும், குமரகுரு தொழில்நுட்பக் கல்லூரியில் இளங்கலையில், இயந்திரப் பொறியாளர் பட்டம் பெறுவதற்கு முன்பே கோவை, பூ. சா. கோ. மேலாண்மைக் கல்லூரியில் முதுகலை வணிக மேலாண்மை பட்டம் பெற்றார். தனது கல்லூரி நாட்களில், நடிப்பு மீதான ஆர்வத்தை வளர்த்துக் கொண்ட இவர், நடிப்புக்கான நேர்காணலில் கலந்து கொள்ள முடிவு செய்தார்.

## மேற்கோள்கள்

## வெளி இணைப்புகள்
* 
*

பகுப்பு:கோயம்புத்தூர் மாவட்ட மக்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ் நடிகர்கள்
பகுப்பு:1991 பிறப்புகள்
பகுப்பு:வாழும் மக்கள்
பகுப்பு:தமிழ்த் தொலைக்காட்சி நடிகர்கள்
தெக்கும்கூர் இராச்சியம்

**தெக்கும்கூர் இராச்சியம்** (*Thekkumkur*)  ) என்பது தென்னிந்திய மாநிலமான கேரளாவின் தெற்கு பகுதியில் பொ.ச. 1103 முதல் 1750 வரை சுதந்திரமாக ஆட்சி செய்துவந்த ஒரு அரசக் குடும்பம் ஆகும். இதை தெக்கும்கூர் அரசக் குடும்பம் (எடத்தில் குடும்பம்) ஆட்சி செய்தது. மேற்குத் தொடர்ச்சி மலையிலிருந்து உருவாகும் மீனச்சிலாற்றுக்கும், பம்பை ஆற்றுக்கும் இடையில் வேம்பநாட்டு ஏரி வரை தெக்கும்கூர் அமைந்திருந்தது. மகோதயபுரத்தின் சேர குலசேகர வம்சத்தின் கடைசி காலத்தில் சுதேச மாநிலங்களில் ஏற்பட்ட நிர்வாக மாற்றங்களின் விளைவாக தெக்கும்கூர் உருவானது. தெக்கும்கூர் என்ற தலைப்பின் நேரடிப் பொருள் தெற்கு ஆட்சிப் பகுதி என்பதாகும்.  இது, வடக்கும்கூர் (வடக்கு ஆட்சிப் பகுதி ) என்று அழைக்கப்படும் மற்றொரு இராச்சியத்திலிருந்து இவர்களை வேறுபடுத்தியது. இது வடக்குப் பகுதியில் எல்லையாக இருந்தது.  அரச குடும்பமான தெக்கும்கூர் கோவிலகம் புத்துப்பள்ளிக்கு அருகிலுள்ள வென்னிமலை, மணிகண்டபுரம் ஆகிய இடங்களில் இருந்தன. பின்னர் அது சங்கனாச்சேரியின் புழவத்திலுள்ள நீராழி அரண்மனைக்கும், தாலியந்தனபுரத்திலுள்ள (கோட்டயம்) தாலிக்கோட்டைக்கும் மாற்றப்பட்டது. 

## அரண்மனைகள்
புழவத்திலுள்ள நீராழி அரண்மனையும்,(சங்கனாச்சேரி) கோட்டயத்தில் தாலிகோட்டை கோவிலகம் (தாலியந்தானபுரம்) ஆகியவை தெக்கும்கூர் மன்னர்களின் முக்கிய குடியிருப்புகளாகும். கோட்டயத்தில் தாலிகோட்டை கோவிலகமும் (தாலியந்தானபுரம்)  ஆகியவை தெக்கும்கூர் மன்னர்களின் முக்கிய குடியிருப்புகளாகும். இதன் அரசர்கள் ஆரம்பத்தில் வென்னிமலையிலும் , மணிகண்டபுரத்திலும்   வாழ்ந்தனர். இது அரசக் குடியிருப்பு நீராழி அரண்மனைக்கு மாற்றப்படும் வரை தொடர்ந்தது. தெக்கும்கூர் அரசக் குடும்பத்திற்கு ஆறன்முள கொட்டாரம், கேரளபுரம் அரண்மனை, எடத்தில் அரண்மனை பல்லம் உள்ளிட்ட பல அரண்மனைகள் இருந்தன. 

## மேற்கோள்கள்

## வெளி இணைப்புகள்

* Official website of Kottayam 
* Thekkumcoor Charitravum Puravruthavum


பகுப்பு:இந்தியாவின் மன்னராட்சிகள்
பகுப்பு:தென்னிந்திய வரலாறு
பகுப்பு:கேரள வரலாறு
கமலா தாஸ் குப்தா

thumb|ஸ்ரீ கமலா தாஸ்குப்தா
**கமலா தாஸ் குப்தா(Kamala Das Gupta)** ஓர் இந்திய சுதந்திர போராளி ஆவார். 11, மார்ச் 1907 அன்று டாக்காலில் பிக்ராம்பூரைச் சேர்ந்த ஒரு பத்ரலோக் வைத்யா குடும்பத்தில் பிறந்தார்.டாக்கா என்பது தற்போது வங்காளதேசம்  என்று அழைக்கப்படுகிறது.பிறகு இவர்களுடைய குடும்பம் கல்கத்தாவிற்கு குடிபெயர்ந்தார்கள்.அங்கு பெத்தூன் கல்லூரி, கல்கத்தா பல்கலைக்கழகத்தில் இவர் வரலாற்று துறையில் முதுகலைப் பட்டம் பெற்றார்.கல்கத்தா பல்கலைக்கழகத்தில் சந்தித்த இளைஞர்களிடையே தேசியவாத கருத்துக்கள் இருந்தன, பின்னர் இவர் சுதந்திரப் போராட்டத்தில் பங்கேற்க வேண்டும் என்ற வலுவான விருப்பத்தை மனதில் நிரப்பிக் கொண்டார். இவர் தனது படிப்பை விட்டுவிட்டு மோகன்தாஸ் கரம்சந்த் காந்தியின் சபர்மதி ஆசிரமத்தில் நுழைய முயன்றார், ஆனால் இவரின் பெற்றோர் அதை ஏற்கவில்லை. தனது கல்வியை முடித்த இவர், தீவிரவாத ஜுகந்தர் கட்சியின் சில உறுப்பினர்களுடன் நட்பு கொண்டார்.இவர் காந்தியத்திலிருந்து ஆயுத எதிர்ப்புக்கு மாறினார்.

1930 ஆம் ஆண்டில் இவர் வீட்டை விட்டு வெளியேறி ஏழை பெண்களுக்கான விடுதி மேலாளராக ஒரு வேலையைப் செய்தார். புரட்சியாளர்களுக்கான குண்டுகள் மற்றும் வெடிகுண்டு தயாரிக்கும் பொருட்களை அங்கே சேமித்து வைத்தார். குண்டுவெடிப்பு தொடர்பாக  கமலா தாஸ் பல முறை கைது செய்யப்பட்டார், ஆனால் ஒவ்வொரு முறையும் ஆதாரங்கள் கிடைக்காததால் விடுவிக்கப்பட்டார். பிப்ரவரி 1922 இல் ஆளுநர் ஸ்டான்லி ஜாக்சனை சுட முயற்சித்த  பினா தாஸுக்கு   துப்பாக்கியை  வழங்கியதாக கைது செய்யப்பட்டார்.ஆனால்  பின்னர் விடுவிக்கப்பட்டார். 1933 ஆம் ஆண்டு பிரித்தானிய  பேரரசு இறுதியாக  கமலா தாஸ் சிறையில் அடைப்பதில் வெற்றி கண்டது. 1936 ஆம் ஆண்டு விடுவிக்கப்பட்டு வீட்டுக் காவலில் வைக்கப்பட்டார். 1938 ஆம் ஆண்டில் ஜுகந்தர் கட்சி இந்திய தேசிய காங்கிரசுடன் தன்னை இணைத்துக் கொண்டது, மேலும் கமலாவும் தனது விசுவாசத்தை பெரிய கட்சிக்கு அளித்தார் . அதன்பின்னர் இவர் நிவாரணப் பணிகளில் ஈடுபட்டார், குறிப்பாக 1942 மற்றும் 1943 ஆம் ஆண்டு பர்மிய அகதிகளிடமும், 1946-47ல் இனக் கலவரத்தால் பாதிக்கப்பட்டவர்களுடனும். 1946 இல் காந்தி பார்வையிட்ட நோகாலியில் உள்ள நிவாரண முகாமுக்கு இவர் பொறுப்பேற்றார்.

காங்கிரஸ் மகிலா ஷில்பா கேந்திரா மற்றும் தக்ஷினேஷ்வர் நாரி ஸ்வபாலம்பி சதான் ஆகியவற்றில் பெண்கள் தொழிற்கல்வி பயிற்சிக்காக பணியாற்றினார். இவர் பல ஆண்டுகளாக அற்புதமான பெண்கள் பத்திரிகையான *மந்திரா*  பத்திரிகையை திருத்தினார்.இவர்  *ராக்டர் அக்ஷரே* (இன் லெட்டர்ஸ் ஆஃப் பிளட், 1954) மற்றும் *ஸ்வாதிநாதா சங்ரேம் நரி* (சுதந்திர போராட்டத்தில் பெண்கள், 1963) ஆகிய இரண்டு நினைவு குறிப்புகளை பெங்காலி மொழியில் இயற்றியுள்ளார்.19 சூலை 2000 ஆம் ஆண்டு காலமானார்.

## மேலும் படிக்க

* கமலா தாஸ் குப்தாவுக்கு 16 டிசம்பர் 1946  *[https://books.google.com/books?id=iImGAAAAIAAJ&q=%22Kamala+Das+Gupta%22&dq=%22Kamala+Das+Gupta%22&pgis=1 அமைதி நாள் குறிப்பு.]* *[[மோகன்தாசு கரம்சந்த் காந்தி|மகாத்மா காந்தி]] எழுதிய படைப்புகள்* . வெளியீடுகள் பிரிவு, தகவல் மற்றும் ஒளிபரப்பு அமைச்சகம், அரசு. இந்தியாவின், 1994. பக்கம் 231.
## குறிப்புகள்

பகுப்பு:இந்திய விடுதலைப் போராட்ட வீராங்கனைகள்